钦定古今图书集成/理学汇编/文学典/第202卷 > 《贺新郎》〈书林和靖诗后〉林正大
## 钦定古今图书集成/理学汇编/文学典/第202卷 > 《贺新郎》〈书林和靖诗后〉林正大

生长湖山曲。“羡吴儿、呼吸湖光，饱餐山绿。世外不须
论隐逸，谁似先生冰玉。自骨冷、神清无俗。我不识君
曾梦见，炯双瞳、碧色光相烛。遗妙语，看不足。平生
高节难为续。到如今、凛凛风生，言犹可录，不作相如
封禅稿，身后谁荣谁辱。争肯效、白头吟曲。好与水仙
为伴侣，傍西湖、湖畔翛翛竹。”时一酹，荐秋菊。